Magyar Meteorológiai Társaság

**JEGYZŐKÖNYV**

évzáró közgyűlés, 2016. december 15. 13:00

ismételt közgyűlés 2016. december 15. 13:40

1024 Budapest, Kitaibel Pál u. 1. (Országos Meteorológiai Szolgálat, Díszterem)

A 13:00 órakor kezdődő évzáró közgyűlésen a megjelent tagok száma nem elérte a teljes tagság 50%+1 főt, így az határozatképtelen volt, de az Alapszabály értelmében a 30 perccel később összehívott közgyűlés a létszámtól függetlenül határozatképes, így először szakmai előadásra került sor.

A következő 35 percben Bíróné Kircsi Andrea „A szélenergia hasznosítás helyzete és lehetséges jövője klimatológiai szempontból” hallgatta meg a tagság.

Az előadást követően került sor ismételten a közgyűlés összehívására. A megjelentek egyhangúan elfogadták jegyzőkönyvvezetőnek Fejes Edinát, jegyzőkönyv-hitelesítő személyeknek pedig Fülöp Andrea és Pappné Ferenczy Zita tagtársakat.

**Napirendi pontok**

1. Megnyitó, határozatképesség megállapítása, határozatképtelenség esetén szakmai előadás tartása

2. Bíróné Kircsi Andrea: A szélenergia hasznosítás helyzete és lehetséges jövője klimatológiai szempontból

3. Az újra összehívott közgyűlés megnyitása, a jegyzőkönyvvezető és a hitelesítők felkérése és megválasztása, a napirend elfogadása, Beszámoló az elmúlt év legfontosabb eseményeiről, a Társaság pénzügyi helyzetéről

4. A 2016. évi Hille Alfréd Ifjúsági és a Hegyfoky Kabos Emlékérem átadása

5. Emlékezés a 2016-ban elhunyt tagtársainkra

6. Születésnaposok köszöntése

7. Egyebek

8. A Közgyűlés bezárása, állófogadás

A Közgyűlés a napirendi pontokat egyhangúan elfogadta.

3. Az újra összehívott közgyűlés megnyitása, a jegyzőkönyvvezető és a hitelesítők felkérése és megválasztása, a napirend elfogadása Beszámoló az elmúlt év legfontosabb eseményeiről, a Társaság pénzügyi helyzetéről

Dunkel Zoltán elnök megnyitotta a közgyűlést és felkérte Németh Ákos főtitkárt, hogy a társaság pénzügyi helyzetét értékelje.

Németh Ákos megtartotta 2016. 11. 30-ig bezárólag. Az alábbiakról volt szó.

I.Tagdíj befizetés

A bevételek elmaradt az előre tervezettől. A kiadási oldalt részletezte illetve összehasonlítása a tervezettel. Megjegyezte, hogy a Vándorgyűlés összes költsége 799.987 Ft-t volt, ez fedezte a tagság részvételét és az egyéb programokat. (regisztrációs díj, ebéd, kulturális program, kirándulás)

II.Tagság

A tagság 2016-ben 524, 2015-ben 519 fő volt.

III. Tagdíj

3000 Ft maradt.

**Jogi tagok** (9): MTVA, OMSZ, MH-GEOSZ, IDŐKÉP, ICI, Hungarocontrol, Nefela, Boreas, Szupercella (Viharvadászok Egyesülete), MFGI

IV. Szakmai tevékenység

2016-ban 14 szakosztályi ülésen 30 előadás hangzott el, közülük volt 2 angol nyelvű.

Kiemelt események I. 2016. 02.23. Parlag-fűhelyzet

2016. 03.03 Orosz-magyar városklimatológiai szeminárium

2016.03.15. 2015. év értékelés

2016.09.29. 2016-os tavaszi fagykár értékelése

Kiemelt események II. 2016.04.16. Szőlő- és klímakonferencia

2016.05.04. Műszaki és gazdasági tevékenységek alkalmazása

2016.08.27. XXXVI. Vándorgyűlés, Sárospatak

Téma: Fenntartható fejlődés, éghajlatváltozás.

Technikai paraméterek:67 résztvevő, 24 előadás, 10 poszter.

Újítás: regisztrációs díj törlése; MMT-s táska; helyi potentátok;

plenáris előadás; raportőrök; „legjobb poszter díj”; fotók.

Kirándulás: Beregszász, Csetfalva; Munkácsy vár – Molnár József a beregszászi iskola tanára volt az idegenvezető.

2016. 09. 11-16. EMS – „Young scientist” díj:

Zsebeházi Gabriella, Templ Barbara

A beszámolót a közgyűlés elfogadta, kérdés, hozzászólás nem volt.

4. A 2016. évi Hille Alfréd Ifjúsági Díj és a Hegyfoky Kabos Emlékérem átadása

Dunkel Zoltán és Németh Ákos, a Társaság elnöke és főtitkára ünnepélyes keretek között átadta a Hille Alfréd díjat Trapál Dávidnak a „Töréspontok a környezeti adatokban” című munkájáért.

A Hegyfoky Kabos Emlékérmet posztumusz dr. Matyasovszky Istvánnak ítélték, melyet a hozzátartozók vettek át.

5. Emlékezés a 2016-ban elhunyt tagtársainkra

Dunkel Zoltán megemlékezett az elhunytakról: Matyasokszky Istvánr (2015), Aigner Szilárd, Gyuró György, Koppány György, Lovász György, Szalay Dezsőné, Thuma Attila, Wirth Endre

6. Születésnaposok köszöntése

Dunkel Zoltán köszöntötte a tárgyév során kerek születési évfordulót betöltött tagtársakat emléklappal, csokoládéval, virággal, egy-egy üveg borral: Szígyártó Zoltán (90), Antal Emánuel (85), Popovics Ivánné dr. Gubola Mária (85), dr. Hallamáné Lépp Ildikó (85), Zsótér Ferenc (85), Bihary László (távol – 85), Tóth Pál (85), Szepesi Dezsőt (távol – 85), Bereczky László (80), Orendi Katalin (75), Probáld Ferenc (75), Major György (75), Buza István (távol – 75), Bartha Imre (70), Takács Ágnest (távol – 70). Miklósi Csaba (távol – 70).

7. Egyebek

Dunkel Zoltán javasolta a Róna Zsigmond és a Hille Alfréd díjak összegének emelését.

A megjelentek egyhangúan elfogadták, hogy a Róna Zsigmond díj összege nettó 135 000 Ft, a Hille Alfréd díj összege 60 000 Ft legyen a továbbiakban.

A törvény által előírt járulékok befizetését az MMT vállalja magára.

További témák:

* Az MMT a FÖCIK tagja, melynek soros elnöke 2017-ben az MMT elnöke, Dunkel Zoltán.
* EMS – eddig két évenként tartott alkalmazott meteorológiai és két évenként éghajlati konferenciát. Ez a gyakorlat megszűnt, az EMS konferencia minden évben az alkalmatzott és az éghajlati témákat együtt fogja tárgyalni, de szeretnék ha évenként mindig más-más téma lenne kiemelve. 2017-ben: „EMS Annual Meeting: European Conference for Applied Meteorology and Climatology”
* az EMS-nek alapító tagjai vagyunk, s 2018-ban Budapesten lesz az EMS konferencia.
* az IFMS (International Forum of Meteorological Societas) – alelnök az MMT elnöke, Dunkel Zoltán lett
* A Földtudományi forgatagon (Természettudományi Múzeum) – 2016. november – az MMT is képviselte a meteorológus szakmát az OMSZ, az MH GEOSZ és az ELTE Meteorológiai Tanszéke mellett.
* az ELTE Meteorológiai Tanszéke az MMT bevonásával kezdeményezte meteorológus öregdiákok találkozójának összehívását, amire először 2016 decemberében kerül sor az ELTE-n.

8. A Közgyűlés bezárása, állófogadás

A közgyűlés hivatalos bezárást állófogadás követte.

|  |  |  |
| --- | --- | --- |
|  |  |  |
| Dunkel Zoltán dr.  elnök |  | Fejes Edina  jegyzőkönyvvezető |
|  |  |  |
| Fülöp Andrea  jegyzőkönyv-hitelesítő |  | Ferenczy Zita  jegyzőkönyv-hitelesítő |

Melléklet: jelenlévők névsora